
Alle fakultet/avdelinger

Avdelingene i sentraladministrasjonen

	 


	Deres ref.:
	
	Vår ref.:
	200404587-2/HSK/273
	Dato:
	14.10.2004


Ledelsesinformasjon og statistikk-system (LIST) - Informasjon om nye kursdatoer og oppdatert program

Vi viser til tidligere tilsendt brev datert 30.08.2004 (dok. 200404587-1, se vedlagt) med informasjon om LIST, kursopplegg ved UiTø samt retningslinjer for utpeking av superbrukere ved de ulike avdelingene.

Universitetets senter for informasjonsteknologi (USIT) ved Universitetet i Oslo måtte som kjent avlyse sitt planlagte kurs i september. USIT har nå meldt om at de vil holde LIST-kurs ved Universitetet i Tromsø den 28. og 29. oktober, jf. e-post sendt fra Studieavdelinga til alle fakulteter den 12. oktober. USIT har satt opp følgende kursopplegg:

	Dato og tid
	Innhold


	Deltakere
	Sted

	Torsdag 28. okt.

kl. 1100-1545

Lunsj 1230-1330

i MH-kantina


	Informasjon om bakgrunn og planer for prosjektet/piloten. Gjennomgang av ferdiglagde statistikker og bruk av verktøyet Discoverer.
	Ledere, administrativt personale og superbrukere

(bred deltagelse er ønskelig).
	Farmasibygget, Tabletten.



	Fredag 29. okt.

kl. 0900-1500

Lunsj 1130-1230

i Teorifagbygget
	Grundigere gjennomgang av hvordan man kan endre ferdiglagde statistikker, lage egne statistikker, samt muligheter i verktøyet. 

Det settes av tid til å gjøre oppgaver.
	Superbrukere, studieleder og eventuelt andre som skal ha mer dybdekunnskap.
	Datalab i PJ-biblioteket i Teorifagbygget, hus 3 (inngang i plan 3).




Kursholdere er Arvid Hansen (prosjektleder for LIST) og Anne Grethe Ringdal, begge fra USIT.

USIT vil ikke holde flere kurs ved UiTø i første omgang, men dersom det blir behov for mer kursing kan det i følge USIT bli mulig å delta på kurs som USIT holder for andre utdanningsinstitusjoner. 

Pilotperiode

Pilotperioden ved UiTø vil vare ut året. I denne perioden er det ønskelig at superbrukere/pilotdeltagerne ved UiTø kan sette av tilstrekkelig med tid til å bruke/teste ut LIST, slik at USIT kan få tilbakemelding om eventuelle mangler og endringsønsker. Etter pilotperioden kan LIST tas i bruk av alle som ønsker det ved UiTø, og det skal da støttes av UiTøs egne LIST-superbrukere (som for FS for øvrig). USIT vil yte ekstra brukerstøtte ved behov.

Utpeking av superbrukere og øvrige kursdeltakere 

Alle fakulteter og avdelinger som ikke allerede har gjort det, må før kursstart utpeke sin egen superbruker i LIST. Vi anbefaler at fakultetene/avdelingene velger personer som behersker FS og som dessuten er sentral i kvalitetssikringsarbeidet på avdelinga. Videre bør det tenkes langsiktig slik at man satser på ansatte som formodentlig skal ha sitt arbeid på fakultetet/avdelingen fremover i tid (slik at man unngår å miste avdelingens LIST-kompetanse). Avdelingene har allerede egne superbrukere i FS. For ikke å belaste disse urimelig mye bør avdelingene vurdere å ikke benytte disse også som superbrukere i LIST. Selv om LIST  benytter data fra FS, er dette et helt nytt verktøy å sette seg inn i (Discoverer).

Kursdeltakere på første dag skal være ledere, administrativt personale og superbrukere. Vi foreslår at alle avdelinger tar med: avdelingsdirektør, dekan/faglig leder, studieleder, instituttleder/administrativ leder, LIST-superbruker(e) og ellers de studiekonsulenter og øvrige ansatte som  fakultetet/avdelingen ønsker å ta med. Universitetsledelsen vil også delta på denne kursdelen.

Kursdeltakere på andre dag blir superbrukere og andre som har behov for mer dybdekunnskap. Vi forslår at alle fakulteter/avdelinger tar med sin LIST-superbruker og studieleder. 

Avslutning

Alle avdelinger skal arbeide med kvalitetssikring av utdanningsvirksomheten. I dette arbeidet vil LIST være et nøkkelverktøy. Alle avdelinger må derfor delta på kursopplegget. Det vil bli servert lunsj begge dager. 

Påmelding

Av hensyn til bestilling av lunsj, ber vi om at alle avdelinger melder inn de personer som skal delta snarest og senest innen 22. oktober. Påmelding gjøres til Studieavdelinga ved Hege Skarsfjord. Eventuelle spørsmål kan også rettes til Hege Skarsfjord.
Vennlig hilsen

	Rigmor Bjørkli
	

	fungerende studiedirektør
	Hege Skarsfjord

	
	seksjonsleder

	
	


Vedlegg: Brev av 30.08.2004 med mer informasjon om LIST.







Universitetsdirektøren

Studieavdelinga

Universitetet i Tromsø, No-9037 Tromsø, tlf 77 64 40 00, e-post postmottak@uit.no, http://uit.no

seksjonsleder Hege Skarsfjord, tlf 77 64 49 62, faks 77 64 49 00, e-post hege.skarsfjord@adm.uit.no

